Dark Souls II

Pelaaminen

Dark Souls II sijoittuu Drangleic-nimiseen valtakuntaan sekä sen ympäristöön.
Ihmisiin on langennut "epäkuolleiden kirous", jonka saatosta ihmiset ovat tuomittuja heräämään henkiin aina kun he kuolevat. Sitä mitä useammin ihminen kuolee, sitä enemmän ihminen menettää järkeään. Jos ihminen kuolee liian monta kertaa hänestä tulee hollowiksi kutsuttu hirviö, joka on menettänyt ihmisyytensä kokonaan.
Dark Souls II pelissä pelaaja lähtee etsimään lääkettä epäkuolleiden kiroukseen Drangleicin valtakunnasta,
jonka ovat täyttäneet ihmisten sieluja syövät hirviöt, sekä ansat joiden on tarkoitus tappaa alueilla kulkijat.
Pelin alussa pelaaja valitsee itselleen hahmoluokan. Hahmoluokan valinta määrittää pelin alun etenemisen, mutta tämä päätös ei ole lopullinen, vaan hahmoa saa muokata vapaasti.
Pelissä valuuttana käyvät sielut, joita saa pelimaailman hahmojen tappamisesta. Sieluja voi käyttää rahana, ja niiden avulla pelaaja voi myös voimistaa hahmoaan. Mikäli pelaaja kuolee, hän tiputtaa keräämänsä sielut sinne minne hän kuoli. Pelaajalla on yksi mahdollisuus hakea tiputtamansa sielut takaisin, mutta jos hän kuolee toisenkin kerran matkan aikana, hän tulee menettämään kyseiset sielut lopullisesti.
Joka kerta kun pelaaja kuolee, hänen maksimi elämäpisteensä mittari pienenee, ja hänen kehonsa mätänee. Ainoat tavat saada mittari takaisin täyteen on joko löytää harvinaista "human effigy" resurssia, tai pelata pelin verkkopeliä.
Dark Souls II peli muuttaa maailman tutkimista siten, että nuotioiden (eli bonfirejen) välillä on mahdollista pikamatkustaa jo pelin alussa, toisin kuin ensimmäisessä Dark Soulsissa.
Toisin kuin ensimmäisessä Dark Souls pelissä, Dark Souls II pelissä voi ostaa loputtomasti elämää parantavia resursseja, joita voi kantaa 99 yhdellä kerralla.

Tarina

Dark Souls II sijoittuu kuningas Vendrickin hallitsemaan Drangleic-valtakuntaan. Drangleic oli taannoin vauras, mutta se vajosi perikatoon ihmisten ja jättiläisten raivoisan sodan, kuninkaan katoamisen ja kamalan vitsauksen takia. Kuten moni muukin, pelaaja on saapunut murenevaan valtakuntaan etsimään parannuskeinoa kärsimyksensä syyhyn - Epäkuolleen kiroukseen.
Pelaaja herää keskellä pimeää heinikkoa, jota ympäröi suuri metsä. Pelaaja ei tiedä kuka hän on, miten hän on päätynyt sinne ja minne hänen pitäisi mennä. Hän alkaa kävellä kohti sinistä valoa, kunnes hän löytää itsensä kolmen vanhan naisen asuttamasta talosta. Kun pelaaja kertoo nimensä vanhuksille, yksi heistä ojentaa pelaajalle palkinnoksi Human Effigyn - sillä pelaaja voi palauttaa itsensä takaisin ihmiseksi, muttei kuitenkaan poistaa kirousta kokonaan. Keskustelun loppuessa pelaaja poistuu talosta ja jatkaa matkaansa merenrannalla sijaitsevaan Majula-nimiseen kylään. Hän löytää alueelta monia ystävällisiä hahmoja, mutta pelaajalle heistä merkittävin on salaperäinen Emerald Herald. Hän auttaa pelaajaa mm. kykyjen parantamisessa ja antaa myös ensimmäisen tehtävänsä: pelaajan täytyy löytää kadonnut kuningas Vendrick, ainut ihminen joka on pystynyt vastustamaan kirousta. Ehkäpä kuninkaan löytäminen auttaa pelaajaa löytämään parannuksen kiroukseen.

Taisteleminen

Pelaaja löytää ympäristöstä monenlaisia aseita, haarniskoja, taikoja, sekä muita tarvikkeita.
Ainutlaatuisena ominaisuutena pelissä on niinkutsuttu "power stance" ominaisuus, jonka avulla on mahdollista käyttää hyökätessä erityisiä iskusarjoja, mikäli käyttää molemmissa käsissä eri aseita, mikäli pelaajan hahmo on tarpeeksi voimakas, ja taitava tätä varten.
Toinen ainutlaatuinen ominaisuus pelissä on se että eri alueiden vaikeustasoa on mahdollista vaikeuttaa polttamalla nuotioilla "Bonfire Ascetic" resurssia.
Dark Souls II pelissä aseet, ja haarniskat menevät nopeammin rikki kun ensimmäisessä Dark Souls pelissä, mutta ne korjaantuvat itsestään kun pelaaja lepää nuotiolla. Mikäli ase menee kokonaan rikki, pelaajan tulee toimittaa se sepälle, joka voi maksua vasten korjata rikkinäisen aseen.

Verkkopeli

Pelissä on laaja verkkopeli, jossa voi auttaa muita pelaajia, tai taistella heitä vastaan.
Mikäli pelaaja auttaa muita pelaajia, hän saa siitä palkinnoksi resursseja. Pelaaja voi myös hyökätä toisen pelaajan maailmaan, ja mikäli pelaaja murhaa toisen pelaajan hän saa siitä palkinnoksi resursseja.
Pelissä on useita liittoutumia, jotka syventävät nettipelin mekaanikoita. Esim. Blue Sentinels liittoutumassa pelaajan on tarkoitus suojella sellaista pelaajaa, johon toinen pelaaja on hyökännyt, tai esim. The Rat Covenant liittoutuma, jonka pelaajien on tarkoitus pitää muut pelaajat loitolla rottien pesimäalueista käyttäen apunaan hyökkääviä rotta-liittolaisiaan, sekä aktivoimalla ansoja, joihin ulkopuoliset pelaajat saattavat astua.
Pelissä on kaksi nettipeliareenaa, jossa pelaajat voivat haastaa toisensa taisteluun. Toinen areenoista on Blue Sentinels liittoutuman jäsenille, ja toinen niistä on Brotherhood of Blood liittoutuman jäsenille.
Toisin kuin muissa Dark Souls peleissä joissa verkkopelin pelaajat yhdistetään tasonsa mukaan, Dark Souls II yhdistää pelaajat sen mukaan miten paljon he ovat saaneet sieluja pelin aikana.

Julkaisu

Dark Souls II julkaistiin PlayStation 3:lle ja Xbox 360:lle 14. maaliskuuta 2014. Pelin Microsoft Windows (DirectX 9) versio julkaistiin 25. huhtikuuta 2014. Pelin beetatestaus alkoi Japanissa 1. lokakuuta 2013, ja myöhemmin beetasta tuli maailmanlaajuinen. Kaikista eniten testauksessa tutkittiin pelaajien verkkoyhteyksiä, ja peliä pyrittiin soveltamaan uusille nopeammille servereille jotta verkkopelaamisesta tulisi saumatonta.
Pelin beetaversiossa pelaaja vietiin hyvin pimeälle metsä-/luolastoalueelle. Alphaversio tapahtui eri paikassa kuin beeta ja siinä pelaaja vietiin muuan linnoitukseen, joka kuhisi hirviöitä. Alphaversio tunnetaan myös pelin demoversiona.
Kuukausi ennen pelin lopullista julkaisua pelistä julkaistiin suurimmille faneille ja kriitioille testiversio, joka oli 99 % valmis versio itse lopullisista pelistä. Pelaajat kutsuttiin Namco Bandain toimistoon, jossa he saivat pelata valmista peliä tunnin ajan, jonka jälkeen peli sammutettiin. Pelistä ollaan julkaistu lukuisia trailereita, joista kaksi tärkeintä ovat Cursed ja Curse of the Dark.

Lisäosat

Crown of the Sunken King on pelin ensimmäinen, 22.7.2014 ilmestynyt lisäosa. Pelaaja pääsee Shulvaan, maanalaiseen kaupunkiin, joka on täynnä pyramideja ja mekaanisia siltoja, sekä uusia vihollisia. Kaupunki on täynnä ansoja, ja se rakennettiin muinoin nukkuvan Sinh-lohikäärmeen ympärille.
Crown of the Iron King on pelin toinen, 26.9.2014 ilmestynyt lisäosa. Siinä pelaaja viedään jättiläismäisiin, ketjujen yhdistämiin ja tuhkan peittämiin torneihin, jossa vaanii edesmenneen Iron Keepin kuninkaan kätkemät salaisuudet. Lisäosan lopussa pelaajat pääsevät matkustamaan ajalla taaksepäin, kun linnakkeen komentaja Sir Alonne oli vielä hengissä.
Crown of the Ivory King on pelin kolmas, 30.9.2014 (Steam ja Xbox Live) ja 1.10.2014 (PSN) ilmestynyt lisäosa. Tässä lisäosassa pelaaja päätyy hyytävän pakkasen keskelle, Eleum Loyce -nimiseen valtakuntaan. Se sijaitsee keskellä lumista linnaa ja sitä ympäröivällä alueella on hankala nähdä jatkuvien lumimyrskyjen takia. Lumen alle kätkeytyy tarina linnan sortuneesta kuningaskunnasta.

Päivitykset

5. Helmikuuta 2015 pelistä julkaistiin suuri, ilmainen päivitys, joka korjasi useita pelissä olevia puutteita. Päivityksen mukana peliin tuli muun muassa uusia hahmoja ja esineitä. Kaksi suurinta muutosta oli nettipeliominaisuuksiin tehdyt muutokset (soul memory) sekä lopputekstejä edeltävä uusi, paranneltu loppukohtaus. Huhtikuussa 2015 pelistä julkaistiin DirectX 11 -versio, joka on saatavilla ainoastaan PlayStation 4- ja Xbox One -konsoleille sekä Windows-tietokoneille. Huonona puolena tässä on tosin se, että tietokonepelaajat eivät saa päivitettyä vanhaa versiota DirectX 11 versioon, vaan he joutuvat ostamaan pelin uudelleen. Tallennuksia ei myöskään pysty siirtämään vanhan version ja DirectX 11 version välillä.

Vastaanotto

Peli joutui kohun keskelle kun vuoden 2014 huhtikuussa Matthewmatosis julkaisi YouTubessa videon, jossa hän kritisoi ankarasti Dark Souls II peliä. Matthewmatosis otti videossa esille useita pelin ongelmia, joita ei ollut alkuperäisessä Dark Soulsissa, eikä Demon's Soulsissa.
Toisaalta peli on otettu vastaan myös positiivisesti. V2.fi antoi pelille arvostelussaan arvosanaksi 4,5/5 tähteä.